วิษณุ ตอก ยุทธพงศ์ ไล่ไปดู รบ.ชุดใด เปิดช่องแก้สัญญาเช่าศูนย์สิริกิติ์ 
วิษณุ ไล่ ยุทธพงศ์ ไปดูรัฐบาลชุดใด เปิดช่องให้แก้สัญญาเช่าศูนย์ประชุมสิริกิติ์ 50 ปี ยัน รบ.นี้ รอบคอบ รับฟังความกก.กฤษฎีกา-อัยการสูงสุด ทำตามขั้นตอนต่างๆ อย่างถูกต้องวันที่ 24 ก.พ. นายวิษณุ เครืองาม รองนายกรัฐมนตรี กล่าวว่า พื้นที่ศูนย์สิริกิติ์เป็นของกระทรวงการคลัง ที่ทำสัญญาให้บริษัท NCC management and development จํากัด มาบริหารพื้นที่โดยเป็นคู่สัญญากับกรมธนารักษ์มาตลอด มีรายละเอียดสัญญา คือ ต้องสร้างโรงแรม 4-5 ดาว มีห้องพัก 400 ห้อง ที่จอดรถ 3000 คัน มีศูนย์การค้าร้านค้า หากไม่ก่อสร้างภายใน 25 ปี ถือว่าผิดสัญญา ซึ่งต่อมาเกิดปัญหาขึ้น เมื่อบริษัท NCC บอกว่า ทำตามสัญญาไม่ได้ เพราะกระทรวงมหาดไทย ได้ออกกฎหมายผังเมืองให้พื้นที่บริเวณดังกล่าว เป็นพื้นที่สีน้ำเงิน คือ ห้ามมีสิ่งก่อสร้างสูงเกิน 23 เมตร ดังนั้นในปี 2544 กระทรวงการคลัง จึงหารือไปยังคณะกรรมการกฤษฎีกาว่า จะสามารถยกเลิกสัญญากับเอกชนได้หรือไม่ ได้รับคำตอบว่า ถ้าการที่เอกชนไม่สามารถทำตามสัญญาได้ ไม่ได้มาจากความผิดของเอกชน ก็ไม่สามารถจะยกเลิกสัญญาได้ ทำได้แค่แก้ไขสัญญา จึงเป็นที่มาของการแก้ไขสัญญาดังกล่าว มีการเอาเรื่องเข้าสู่คณะกรรมการราชพัสดุ วันที่ 28 มี.ค.2557 เป็นช่วง 2 เดือน ก่อนรัฐประหาร ให้ไปดูว่า เป็นรัฐบาลใด โดย รมว.คลัง ขณะนั้น ในฐานะประธานกรรมการที่ราชพัสดุ มีมติให้แก้ไขสัญญาให้บริษัท NCC เช่าสัญญาพื้นที่ศูนย์สิริกิติ์ นาน 50 ปี ถือว่า เรื่องจบลง เพราะถ้าเป็นการแก้ไขสัญญาให้คู่สัญญารายเดิม ไม่ต้องทำตาม พ.ร.บ.ร่วมทุน จนกระทั่งนำไปสู่การลงนามสัญญาครั้งล่าสุด ยืนยันว่า รัฐบาล ฟังคณะกรรมการกฤษฎีกา อัยการสูงสุด ทำตามขั้นตอนต่างๆ จนมาสู่บทสรุป ทั้งหมดนี้จะเอื้อใครหรือไม่ ต้องไปดูว่า เอื้อมาตั้งแต่รัฐบาลใด
วิษณุ ไล่ ยุทธพงศ์ ไปดูรัฐบาลชุดใด เปิดช่องให้แก้สัญญาเช่าศูนย์ประชุมสิริกิติ์ 50 ปี ยัน รบ.นี้ รอบคอบ รับฟังความ กก.กฤษฎีกา-อัยการสูงสุด ทำตามขั้นตอนต่างๆ อย่างถูกต้อง
อภิปรายไม่ไว้วางใจ,ประชุมสภา,แก้สัญญาเช่าศูนย์ประชุมสิริกิติ์ 50 ปี,ศูนย์ประชุมแห่งชาติสิริกิติ์,วิษณุ เครืองาม,กระทรวงการคลัง,ข่าวทั่วไป